Na podlagi 63. člena Splošnega dogovora za pogodbeno leto 2019 so partnerji, sestavljeni iz predstavnikov Ministrstva za zdravje, Zavoda za zdravstveno zavarovanje Slovenije, Združenja zdravstvenih zavodov Slovenije, Zdravniške zbornice Slovenije, Lekarniške zbornice Slovenije, Skupnosti slovenskih naravnih zdravilišč, Skupnosti socialnih zavodov Slovenije in Skupnosti organizacij za usposabljanje Slovenije, na seji dne 26. 9. 2019 ter na podlagi sklepov arbitraže z dne 9. 10. 2019 in sklepov Vlade Republike Slovenije z 49. redne seje z dne 24. 10. 2019 s katerim je ta odločila o spornih vprašanjih, določili besedilo Aneksa št. 3 k Splošnemu dogovoru za pogodbeno leto 2019, ki se glasi:

# ANEKS ŠT. 3

# K SPLOŠNEMU DOGOVORU ZA POGODBENO LETO 2019

### člen

**V 22. členu v (1) odstavku v točki 5.3. se prvi stavek spremeni tako, da se glasi:**

»Za robotsko asistirane posege pri večjih operacijah s področja urologije in ginekologije ter resekcije tumorjev jeter, želodca, debelega črevesa in danke izvajalec Zavodu zaračuna dodatek k storitvi iz Priloge I/c.«

Sprememba velja od 1. 1. 2019 naprej.

### člen

**V 24. členu v (6) odstavku v tabeli:**

**-** se pod zaporedno številko 1 (Otroški in šolski dispanzer) izpostava / izvajalec »Nova Gorica-sedež« nadomesti z »ZD Tolmin«

- se pod zaporedno številko 2 (Splošna ambulanta / družinska medicina) izpostava / izvajalec »Velenje« nadomesti z »ZD Tolmin«

Spremembi veljata od 1. 1. 2019 naprej.

**V 24. členu v (6) odstavku se na koncu dodajo nove točke, ki se glasijo:**

| P r o g r a m | I z v a j a l e c | Obseg | | Dod. sred. letna raven | Dod.sred.  1.1.- 31.12.19 |
| --- | --- | --- | --- | --- | --- |
| Pregled pred cepljenjem in cepljenje odraslih - plačilo po realizaciji  od 1. 11. 2019 |  |  |  | 431.000 | 71.833 |
| Zobnoprotetična rehabilitacija s pomočjo zobnih vsadkov - plačilo po realizaciji  od 1. 11. 2019 |  |  |  | 1.082.000 | 50.000 |
| Plačilo do 15% preseganja programov v specialistični zunajbolnišnični dejavnosti in prospektivnih programov v bolnišnični dejavnosti  od 1. 1. do 31. 12. 2019 |  |  |  |  | 10.000.000 |

### člen

**V Prilogi I v kalkulaciji »512 057 Center za duševno zdravje otrok in mladostnikov« se doda 1 specialni pedagog in 1 zdravstveni tehnik.**

Sprememba velja od 1. 1. 2020 naprej.

### člen

**V Prilogi I/c v razdelku »Razno v bolnišnični dejavnosti« se 3. točka spremeni tako, da glasi:**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Naziv storitve** |  | **Vrsta dejavn.** | **Podvrsta dejavn.** | **Šifra storitve** | **Merska enota** | **Cena  (v EUR)** |
| 3 | Dodatek za robotsko asistiran kirurški |  | 101 | 301 | E0631 | primer | 2.501,10 |
|  | poseg (skladno s prilogo BOL-2b) |  | 106 | 301 |  |  |  |
|  |  |  | 139 | 301 |  |  |  |

Sprememba velja od 1. 1. 2019 naprej.

### člen

**V Prilogi III v (2) odstavku:**

* **v 1. točki se doda nova alineja, ki se glasi:**

»- pregled pred cepljenjem in cepljenje odraslih«

Sprememba velja od 1. 11. 2019 naprej.

* **v 2. točki se doda nova alineja, ki se glasi::**

»- zobnoprotetična rehabilitacija s pomočjo zobnih vsadkov (215 224, 442 116, 405 113, 403 112, 406 114)«

Sprememba velja od 1. 11. 2019 naprej.

### člen

**V Prilogi III/a v 1. točki** (Ambulanta splošne oz. družinske medicine, otroški in šolski dispanzer, dispanzer za ženske, ambulanta splošne medicine v socialnovarstvenem zavodu):

* **se v novem (3) odstavku[[1]](#footnote-1) v prvem stavku briše besedilo »do republiškega povprečja glavarinskih količnikov«**

Sprememba velja od 1. 8. 2019 naprej.

* **se v novem (3) odstavku v drugem stavku »osnovne plače« nadomesti s »plače«**

Sprememba velja od 1. 8. 2019 naprej.

* **se doda nov (7) odstavek, ki se glasi:**

»(7) Izvajalci, ki so v pogodbenem letu 2017 pričeli z delom brez opredeljenih zavarovanih oseb, prejemajo prvi dve leti 80 % sredstev za glavarino, izračunanih na podlagi povprečnega števila opredeljenih zavarovanih oseb v Republiki Sloveniji v dejavnosti. Po preteku tega obdobja pa se za obračun glavarine upošteva dejansko stanje števila opredeljenih zavarovanih oseb. Če izvajalec svojo glavarino poveča nad 80 % povprečja v Sloveniji prej kot v dveh letih, se na njegov predlog upošteva njegova dejansko dosežena glavarina. Ugotovljeni mesečni zneski za glavarino in količnike iz obiskov so osnova za avansiranje v naslednjih mesecih po obračunu. Pri izvajalcih, ki imajo pogodbeno priznanih več kot en program ambulante splošne oziroma družinske medicine ter otroškega in šolskega dispanzerja, se določba upošteva na posameznega nosilca pri izvajalcu.«

Ostali odstavki se preštevilčijo.

Sprememba velja od 1. 1. 2019 naprej.

### člen

**V Prilogi III/b** (Izvajanje obračuna v specialistični izven bolnišnični dejavnosti)

* + - **V 1. točki** (Programi s plačilom delnega preseganja plana)

**\* V prvi alineji se uvodni stavek spremeni tako, da se glasi:**

»– Zavod plača do 15 % preseganje pogodbenega plana točk brez plana točk za prve preglede v specialistični zunajbolnišnični dejavnosti, in sicer v dejavnostih:«.

**\* V prvi alineji v tabeli se »203 206 dermatologija« nadomesti z »239 257 urologija«.**

**\* V prvi alineji se pod tabelo doda opomba, ki se glasi:**

»Op. Zavod preseganje programa iz te alineje za obdobje 1. 1.–31. 12. 2019, z izjemo do 5 % preseganja programa v obdobju 1. 1 –30. 6. 2019, plača pri končnem letnem obračunu.«.

**\* V drugi alineji v tabeli se črtajo »- operacije na ožilju - krčne žile« in »operacija kile«.**

**\* Za drugo alinejo se doda nova tretja alineja, ki se glasi:**

»– Zavod plača do 15 % preseganje pogodbenega plana v specialistični zunajbolnišnični dejavnosti, in sicer:

– operacije na ožilju - krčne žile

– operacija kile.«.

Spremembe veljajo od 1. 1. do 31. 12. 2019.

* + - **V 3. točki** (Dermatologija) **v (1) odstavku v prvi alineji se »85 %« nadomesti s »75 %«.**

Sprememba velja od 1. 1. 2019 naprej.

### člen

**V Prilogi ZD ZAS v 32. členu:**

* **se v (7) odstavku drugi stavek nadomesti z besedilom, ki se glasi:**

»Če izvajalec ne pridobi vsega načrtovanega kadra, se mu za manjkajoči kader zniža financiranje in obseg programa in sorazmerno z znižanim obsegom programa tudi materialni stroški in amortizacija. V letu 2020 materialni stroški in amortizacija ostajajo na ravni kalkulacije iz Priloge I in se ne znižujejo.«

Sprememba velja od 1. 1. 2020 naprej.

* **se (11) odstavek briše.**

Sprememba velja od 1. 10. 2019 naprej.

### člen

**V Prilogi BOL-2** (Prospektivni programi akutne bolnišnične obravnave SPP) **v (1) odstavku v tabeli:**

* + - **Naslov točke b) se spremeni tako, da se glasi:**

»b.) Program, plačan do 15 % preseganja plana«.

* + - **Prospektivni programi iz točke c) se prestavijo v točko b), razen programa »operacije na ožilju – arterije in vene« (zap. št. 12), ki se prestavi v točko a).**
    - **Pod tabelo se doda opomba, ki se glasi:**

»Op. Zavod preseganje programa iz točke b) za obdobje 1. 1.–31. 12. 2019 plača pri končnem letnem obračunu.«

Spremembe veljajo od 1. 1. 2019 do 31. 12. 2019.

### člen

**Za Prilogo BOL-2a se doda nova priloga BOL-2b, ki se glasi:**

»Priloga BOL-2b: Seznam posegov iz Klasifikacije terapevtskih in diagnostičnih postopkov za identificiranje izbranih storitev iz Priloge I/c

| **ZAP. ŠT.** | **ŠIFRA POSEGA** | **ŠIFRA POSEGA** |
| --- | --- | --- |
| **1.) Robotsko asistiran kirurški poseg** | | |
|  | 30415-00 | Segmentna resekcija jeter |
| 2. | 30418-00 | Hepatektomija CMC |
| 3. | 30421-00 | Razširjena hepatektomija |
| 4. | 30521-00 | Totalna gastrektomija |
| 5. | 30523-00 | Subtotalna gastrektomija |
| 6. | 30583-00 | Distalna pankreatektomija |
| 7. | 30593-01 | Pankreatektomija s splenektomijo |
| 8. | 30597-00 | Splenektomija |
| 9. | 32003-01 | Desna hemikolektomija z anastomozo |
| 10. | 32005-01 | Razširjena desnostranska hemikolektomija z anastomozo |
| 11. | 32006-00 | Leva hemikolektomija z anastomozo |
| 12. | 32006-01 | Leva hemikolektomija s tvorbo stome |
| 13. | 32009-00 | Totalna kolektomija z ileostomo |
| 14. | 32012-00 | Totalna kolektomija z ileorektoanastomozo |
| 15. | 32015-00 | Totalna proktokolektomija z ileostomo |
| 16. | 32025-00 | Nizka sprednja resekcija rektuma z intraperitonealno anastomozo |
| 17. | 32026-00 | Nizka sprednja resekcija rektuma s koloanalno anastomozo |
| 18. | 32028-00 | Zelo nizka sprednja resekcija rektuma z ročno šivano koloanalno anastomozo |
| 19. | 32039-00 | Abdominoperinealna proktektomija |
| 20. | 32051-00 | Totalna proktokolektomija z ileoanalno anastomozo |
| 21. | 32051-01 | Totalna proktokolektomija z ileoanalno anastomozo in začasno ileostomo |
| 22. | 35551-00 | Radikalna laparoskopska ekscizija bezgavk v medenici pri novotvorbah rodil |
| 23. | 35551-01 | Radikalna ekscizija bezgavk v medenici pri novotvorbah rodil |
| 24. | 35664-00 | Radikalna abdominalna histerektomija z radikalno limfadenektomijo |
| 25. | 35720-00 | Zmanjševanje medeničnega tumorja |
| 26. | 35723-00 | Laparoskopski odvzem bezgavk v trebuhu ali medenici za opredelitev stopnje razširjenosti novotvorb rodil |
| 27. | 35723-02 | Laparoskopski odvzem obaortnih bezgavk za opredelitev stopnje razširjenosti novotvorb rodil |
| 28. | 35723-03 | Odvzem obaortnih bezgavk za opredelitev stopnje razširjenosti novotvorb rodil |
| 29. | 36500-00 | Delna adrenalektomija |
| 30. | 36500-01 | Popolna adrenalektomija, enostranska |
| 31. | 36500-02 | Popolna adrenalektomija, obojestranska |
| 32. | 36522-00 | Laparoskopska delna nefrektomija |
| 33. | 36528-00 | Laparoskopska radikalna nefrektomija |
| 34. | 36531-00 | Laparoskopska nefroureterektomijia |
| 35. | 36540-00 | Nefrolitotomija z odstranitvijo dveh kamnov ali manj |
| 36. | 36543-00 | Nefrolitotomija z odstranitvijo treh kamnov ali več |
| 37. | 36549-00 | Ureterolitotomija |
| 38. | 36558-00 | Laparoskopska ekscizija ledvične ciste |
| 39. | 36564-00 | Laparoskopska pieloplastika |
| 40. | 36588-01 | Reimplatacija sečevoda v mehur, enostranska |
| 41. | 36588-03 | Reimplatacija sečevoda v mehur, obojestranska |
| 42. | 37000-00 | Laparoskopska delna ekscizija mehurja |
| 43. | 37008-00 | Laporoskopska cistotomija (cistostomija) |
| 44. | 37203-06 | Druge zaprte prostatektomije |
| 45. | 37209-01 | Laparoskopska radikalna prostatektomija |
| 46. | 37210-01 | Laparoskopska radikalna prostatektomija z rekonstrukcijo vratu mehurja |
| 47. | 37211-01 | Laparoskopska radikalna prostatektomija z rekonstrukcijo vratu mehurja in pelvično limfadenektomijo |
| 48. | 37387-00 | Vstavitev umetne zapiralke sečnice |
| 49. | 37607-00 | Radikalna ekscizija retroperitonealnih bezgavk |
| 50. | 37610-00 | Radikalna odložena (kasnejša) ekscizija retroperitonealnih bezgavk |
| 51. | 90282-02 | Radikalna ekscizija bezgavke na drugem mestu |
| 52. | 90407-00 | Ekscizija druge spremembe na prostati |
| 53. | 96189-01 | Laparaskopska omentektomija CMC |

\*Opomba: Kadar poseg nima svoje kode za endoskopsko izvedbo, je skladno s Standardi kodiranja (standard 0023) poleg kode za osnovni postopek potrebno kodirati še kodo »30390-00 Laparoskopija«

Sprememba velja od 1. 1. 2019 naprej.

|  |  |
| --- | --- |
| Številka: 1720-1/2019-A3  Datum: 24. 10. 2019 | Ministrstvo za zdravje  Zavod za zdravstveno zavarovanje Slovenije  Združenje zdravstvenih zavodov Slovenije  Zdravniška zbornica Slovenije  Lekarniška zbornica Slovenije  Skupnost slovenskih naravnih zdravilišč  Skupnost socialnih zavodov Slovenije  Skupnost organizacij za usposabljanje |

1. 14. člen Aneksa št. 2 k Splošnemu dogovoru za pogodbeno leto 2019 [↑](#footnote-ref-1)